da en da id da da da da da da da de en da da da da da da da da da da da da da da da da da da da da da da da da da da da da da en da sv da en da en da en en da en da en en da da uk en da da nb da nb da da nl da en en et da fr da da da da da da da de da es en sv
Som tømrer har du en ekstremt alsidig uddannelse og kommer rundt om mange facetter af et byggeri. Du bliver dygtig til at kombinere teori og praksis og lærer både om gamle håndværksteknikker og moderne materialer og konstruktioner.
Som tømrer møder du mange forskellige mennesker og skal kunne komme med løsninger til dem alle. Du skal derfor kunne forklare dine metoder og valg af materialer samtidig med, at du sætter en ære i at levere et godt stykke håndværk.
Tømreren laver det meste af træ- og konstruktionsarbejdet i bolig- og erhvervsbyggeriet og arbejder meget alsidigt med opgaver fra nybyggeri til renovering.
Med en uddannelse som tømrer mestrer du de gamle teknikker og avanceret IT og kan kombinere det med viden om moderne byggeri, i forhold til nutidens mange materialer og konstruktioner.
Løsningen af fremtidens udfordringer omkring energi, klimaaftryk og bæredygtighed er væsentlige udfordringer, hvor netop tømreruddannelsen har en væsentlig rolle.
Se filmen om Magnus. Han er ved at uddanne sig til tømrer.
Kan man gøre en forskel som håndværker?
Jeg er selv stor fan af at genbruge og lave alt muligt ud af trærester, der ellers ville være endt som affald.
Magnus, 24 år. Under uddannelse til tømrer.
Interesseret i lidt praktisk info? Så klik og se mere nedenfor.
Uddannelsen tager 4 eller 4,5 år alt efter, hvornår du starter på uddannelsen. Uddannelsen består af et grundforløb og et hovedforløb:
Grundforløbet tager 20 eller 40 uger afhængig af, hvornår du har afsluttet folkeskolen.
Hovedforløbet veksler mellem virksomhedspraktik og skoleophold.
Du kan tage grundforløbet her:
TEC - Teknisk Erhvervsskole Center Gladsaxe
Du kan tage både grund- og hovedforløbet her:
EUC Nordvest Center for Uddannelse og Erhverv
UCH - Uddannelsescenter Holstebro
Syddansk Erhvervsskole – Odense
Syddansk Erhvervsskole – Vejle
Svendborg Erhvervsskole & Gymnasier
U/Nord Hillerød Tekniske Skole
EUC Sjælland – Næstved
Next - Uddannelse København
Praktikpladsen.dk er mødestedet for elever og virksomheder inden for erhvervsuddannelserne. Her kan du som elev finde alle virksomheder, der er godkendt til at ansætte elever. Du kan også søge ledige praktikpladser online og sende uopfordrede ansøgninger. På praktikpladsen.dk kan virksomhederne også søge elevernes profiler frem samt annoncere efter elever.
Ja. Det er også muligt at kombinere erhvervsuddannelsen med et gymnasialt forløb.
Med et svendebrev har du adgang til uddannelserne byggetekniker, kort- og landmålingstekniker og bygningskonstruktør. Hvis du har gennemført uddannelsen som EUX-elev, har du adgang til enten ingeniør- eller arkitektuddannelserne afhængig af din fagkombination. En gennemført erhvervsuddannelse, med eller uden eux, giver også ret til at tage gymnasiale suppleringsfag og dermed opfylde adgangsbetingelserne til en række videregående uddannelser.